stanford-oval/wikipedia huggingface dataset:
โรงเรียนวัฒโนทัยพายัพ
ประวัติ > โรงเรียนสตรีประจำมณฑลพายัพ "วัฒโนทัยพายัพ" นามพระราชทาน

ใน พ.ศ. 2471 พระวรวงศ์เธอ พระองค์เจ้าทศศิริวงศ์ สมุหเทศาภิบาลมณฑลพายัพได้นำความกราบบังคมทูลเพื่อขอพระราชทานนามโรงเรียนจากสมเด็จพระพันวัสสามาตุจฉาเจ้า (พระราชอิสริยยศปัจจุบันคือ สมเด็จพระศรีสวรินทิราบรมราชเทวี พระพันวัสสาอัยยิกาเจ้า) โดยทรงพระกรุณาโปรดกล้าโปรดกระหม่อมพระราชทานนามโรงเรียนจากพระนามเดิม “ สมเด็จพระนางเจ้าสว่างวัฒนา” ว่า “วัฒโนทัยพายัพ" (เป็นคำที่สนธิกันระหว่างคำว่า วัฒนา และ อุทัย) ต่อมาในวันที่ 7 มกราคม สมเด็จพระศรีสวรินทิราบรมราชเทวี พระพันวัสสาอัยยิกาเจ้า ทรงพระกรุณาโปรดเกล้าโปรดกระหม่อมเสด็จพระราชดำเนินพร้อมด้วยสมเด็จพระเจ้าพี่นางเธอเจ้าฟ้า กรมหลวงเพชรบุรีราชสิรินทร (พระอิสริยยศปัจจุบันคือสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร) ทรงประกอบพิธีเปิดป้ายนาม โรงเรียนสตรีประจำมณฑลพายัพ "วัฒโนทัยพายัพ" ต่อมาใน พ.ศ. 2474 ธรรมการมณฑลให้รวมโรงเรียนสตรีประจำมณฑลพายัพ วัฒโนทัยพายัพ และโรงเรียนสตรีประจำจังหวัด (โรงเรียนคำเที่ยงอนุสสรณ์ในปัจจุบัน ตั้งเมื่อ พ.ศ. 2468) เริ่มรับนักเรียนประจำเข้าเรียนในแผนกสามัญ
เจ้าดารารัศมี พระราชชายา เสด็จทรงเป็นประธานในพิธีเปิด “ตึกคำเที่ยงนฤมิตร” แห่งโรงเรียนสตรีประจำมณฑลพายัพ “วัฒโนทัยพายัพ” เมื่อวันที่ 24  พฤศจิกายน พ.ศ. 2475 เวลา 16.30 น.
คำประทานกราบทูลเจ้าดารารัศมี พระราชชายา ของหลวงอนุสารสุนทร กรมการพิเศษจังหวัดเชียงใหม่
“ ...ข้าพระพุทธเจ้าขอประทานกราบทูลแสดงความปิติยินดีในพระกรุณาธิคุณเป็นล้นเกล้าฯ ข้าพระพุทธเจ้าขอประทานพระกรุณาทรงเปิดผ้าคลุมนามตึกและเสด็จทรงเหยียบ “ตึกคำเที่ยงนฤมิตร” หลังนี้เพื่อความเป็นสวัสดิมงคลแก่สถานที่และบรรดานักเรียนที่จะได้อาศัยใช้ประโยชน์ในการศึกษา    สืบไป ...”
ทรงรับเป็นองค์อุปถัมภ์โรงเรียนโปรดให้ครูช่างฟ้อนเมืองทุกแบบและฟ้อนม่านมุ้ยเชียงตาในวังมาสอนนักเรียนด้วยเพื่อเป็นการสืบทอดมรดกทางนาฏศิลป์  ที่โรงเรียนภูมิใจมากในปีนั้นได้เปิดสอนสาขาฝึกหัดครูประกาศนียบัตร (ป.) และครูประถม (ปป.) ปัจจุบันคือ มหาวิทยาลัยราชภัฏเชียงใหม่
ใน พ.ศ. 2476 ทางราชการเปลี่ยนแปลงระเบียบการปกครองส่วนภูมิภาค ยกเลิกการปกครองแบบมณฑล ยุบกองธรรมการมณฑล  โรงเรียนสตรีประจำมณฑลพายัพ “วัฒโนทัยพายัพ” จึงได้ขอพระราชทานพระบรมราชานุญาตเติมคำว่า "พายัพ" เพื่อรักษาประวัติว่าเคยเป็นโรงเรียนสตรีประจำมณฑลพายัพมาก่อนและเติมคำว่า “สตรี" หัวนามโรงเรียน จึงมีชื่อทางการว่า โรงเรียนสตรีวัฒโนทัยพายัพ แผนกสามัญเปิดทำการสอนตั้งแต่ชั้นประถมปีที่ 1 ถึงชั้นมัธยมปีที่ 8 ในเวลาต่อมา เนื่องจากบริเวณโรงเรียนคับแคบจึงได้ย้ายมาตั้ง ณ ที่ปัจจุบัน ซึ่งเดิมเป็นวัดร้างชื่อ “วัดสีเสียด”  เริ่มก่อสร้างตึกเรียนวันที่ 6 สิงหาคม พ.ศ. 2481
พ.ศ. 2481 โรงเรียนสาขาสตรีวัฒโนทัยพายัพที่เป็นที่ตั้ง “ตึกคำเที่ยงนฤมิตร” ได้เป็นอิสระจากการปกครองของโรงเรียนสตรีวัฒโนทัยพายัพ และได้รับชื่อใหม่ว่า “โรงเรียนคำเที่ยงอนุสสรณ์” ซึ่งต่อมาในวันที่ 21 มกราคม พ.ศ. 2482 ได้มีพิธีเปิดโรงเรียนคำเที่ยงอนุสสรณ์ โดยพันโทประยูร ภมรมนตรี รัฐมนตรีสั่งราชการกระทรวงศึกษาธิการเป็นประธานในพิธี ต่อมาในช่วง พ.ศ. 2484 – 2488 ระหว่างสงครามมหาเอเชียบูรพา โรงเรียนสตรีวัฒโนทัยพายัพเป็นสถานที่พักของทหารญี่ปุ่น โรงเรียนจึงต้องย้ายไปทำการสอนที่โรงเรียนฮั่วเอง โรงเรียนฮั่วเคี้ยว ถนนช้างคลาน และโรงเรียนวัดพระนอนหนองผึ้ง (จันทราราษฎร์ประสาท) ตำบลหนองผึ้ง อำเภอสารภี จังหวัดเชียงใหม่ และใน พ.ศ. 2517 โรงเรียนได้เปิดรับนักเรียนชายในระดับมัธยมศึกษาตอนปลาย จึงได้ทำการเปลี่ยนชื่อโรงเรียนจากเดิม "โรงเรียนสตรีวัฒโนทัยพายัพ" เป็น "โรงเรียนวัฒโนทัยพายัพ"
ประวัติ > โรงเรียนสตรีวัฒโนทัยพายัพกับพระบรมราชจักรีวงศ์

18 พฤศจิกายน พ.ศ. 2498 พระเจ้าวรวงศ์เธอ พระองค์เจ้าจุลจักรพงษ์ และหม่อมเอลิสะเบธ จักรพงษ์ เสด็จเยี่ยมโรงเรียน และทรงลงพระนามในสมุดเยี่ยม ต่อมาในวันที่ 8 มีนาคม พ.ศ. 2501 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินเยี่ยมโรงเรียน และทรงลงพระปรมาภิไธย ในสมุดเยี่ยมโรงเรียน ต่อมาในวันที่ 7 มกราคม พ.ศ. 2522 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จเป็นองค์ประธานในพิธีเปิดอาคารเรียน "อลงกรณ์ศิลป์" ต่อมาในวันที่ 7 มกราคม พ.ศ. 2528 สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จพระราชดำเนินเป็นองค์ประธานในพิธีเปิดพระราชานุสาวรีย์สมเด็จพระศรีสวรินทิราบรมราชเทวี พระพันวัสสาอัยยิกาเจ้า และทรงเปิดอาคารเรียน "ศรีสวรินทิรา" พร้อมทั้งอาคารสมาคมศิษย์เก่าโรงเรียนวัฒโนทัยพายัพ
ในวันที่ 3 สิงหาคม พ.ศ. 2549 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดพิพิธภัณฑ์การศึกษาโรงเรียนวัฒโนทัยพายัพ และเมื่อวันที่ 19 มกราคม พ.ศ. 2558 พระองค์ยังเสด็จพระราชดำเนินทรงเปิดอาคารพยาบาล "อาคาร 150 ปี ศรีสวรินทิรานุสรณีย์" แล้วทรงปลูกต้นไม้ เสด็จพระราชดำเนินทอดพระเนตรห้องพยาบาล ทอดพระเนตรนิทรรศการส่งเสริมสุขภาพ โอกาสนี้ ทรงเสด็จฉายพระฉายาลักษณ์ ร่วมกับผู้บริหารและครูโรงเรียนวัฒโนทัยพายัพ
รายนามผู้บริหาร

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นางสาวอบเชย | พ.ศ. 2449-2457 |
| 2 | นางจำรัส  หงสกุล | พ.ศ. 2457-2459 |
| 3 | รองอำมาตย์โท ขุนอาจวิชาสรร | พ.ศ. 2459-2464 |
| 4 | นางเพิ่ม  วิสณฑ์ดรุณการ | พ.ศ. 2464-2474 |
| 5 | นางจินดา  บริหารสิกขกิจ | พ.ศ. 2474-2475 |
| 6 | ขุนจรรยาวิฑูร | พ.ศ. 2475-2476 |
| 7 | นางสาวทองอยู่  เกษกาญจน์ | พ.ศ. 2476-2478 |
| 8 | ม.ล.ประชุม  ปาลกวงศ์ ณ อยุธยา | พ.ศ. 2478-2482 |
| 9 | นางอาภรณ์  คชเสนีย์ | พ.ศ. 2482-2485 |
| 10 | นางสมบูรณ์  ธรรมครองอาตม์ | พ.ศ. 2485-2487 |
| 11 | นางชุมศิริ  สิทธิพงษ์ | พ.ศ. 2487-2488 |
| 12 | นางทองอยู่  วสันตทัศน์ | พ.ศ. 2488-2509 |
| 13 | นางเสาวนีย์  แขมมณี | พ.ศ. 2509-2509 |
| 14 | คุณหญิงสวาท  รัตนวราห | พ.ศ. 2509-2522 |
| 15 | นางนิภา  นินทบดี | พ.ศ. 2522-2525 |
| 16 | นางบุญรัตน์  โรจนศักดิ์ | พ.ศ. 2525-2528 |
| 17 | นางดาวเรือง  รัตนิน | พ.ศ. 2528-2534 |
| 18 | นางบุญเตี่ยม  วังซ้าย | พ.ศ. 2534-2537 |
| 19 | นางพิวัลย์  วิบุลสันติ | พ.ศ. 2537-2541 |
| 20 | นางอรทัย  หนองขุ่นสาร | พ.ศ. 2541-2546 |
| 21 | นางปรานอม  เชื้อศักดาหงษ์ | พ.ศ. 2546-2551 |
| 22 | นางสาวศรีพรรณ  เวียนทอง | พ.ศ. 2551-2556 |
| 23 | นางนิตยา  บุญเป็ง | พ.ศ. 2556-2557 |
| 24 | นายนิคม  สินธุพงษ์ | พ.ศ. 2557-2558 |
| 25 | นายฐิตติณัฐ ศักดิ์ธนานนท์ | พ.ศ. 2558-2562 |
| 26 | นายสุพล ประสานศรี | พ.ศ. 2562-2566 |
| 27 | นายพิพัฒน์ สายสอน | พ.ศ. 2566-ปัจจุบัน |
อาคารและสถานที่

อาคารเรียนโรงเรียนวัฒโนทัยพายัพ มีรายนามอาคารที่คล้องจองกันตั้งแต่อาคารหลังที่ 1-7 ตามลำดับดังนี้ ศิริวิทย์-สิทธิธร-อลงกรณ์ศิลป์-ศรีสวรินทิรา-วัฒนา-ร่มฟ้าเจ้าหลวง-ดวงดารารัศมิ์
อาคารศิริวิทย์
อาคารสิทธิธร
อาคารอลงกรณ์ศิลป์
อาคารศรีสวรินทิรา
อาคาร 100 ปี ร่มฟ้าหลวง
อาคารดวงดารารัศมิ์
หอประวัติศาสตร์ โรงเรียนวัฒโนทัยพายัพ จ.เชียงใหม่
อาคารหอประชุมวัฒโนทัยพายัพ 84 ปี
อาคารหอประชุมวัฒโนทัยพายัพ
อาคารหอประชุมวัฒโนทัยพายัพ 117 ปี
โรงอาหารวัฒโนทัย 84 ปี
อาคารสมาคมศิษย์เก่าวัฒโนทัยพายัพ
อาคารอุตสาหรรม
อาคารคหกรรม
อาคารหอสมุดกลาง
อาคารพลศึกษา
อาคารเกษตรกรรม
อาคารพยาบาล 150 ปี ศรีสวรินทิรานุสรณีย์
สวนพฤษาศาสตร์โรงเรียน อันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี
พระราชานุสาวรีย์ สมเด็จพระศรีสวรินทิรา บรมราชเทวี พระพันวัสสาอัยยิกาเจ้า
พระวิหารพระพุทธรูปองค์จำลอง พระเจ้าแค่งคม
อาคารประชาสัมพันธ์
โรงเรียนวัฒโนทัยพายัพ เชียงใหม่
พระราชานุสาวรีย์ สมเด็จพระศรีสวรินทิรา บรมราชเทวี พระพันวัสสาอัยยิกาเจ้า
อาคารศิริวิทย์
อาคารอลงกรณ์ศิลป์
อาคารศรีสวรินทิรา
อาคารวัฒนา (พิพิธภัณฑ์การศึกษาโรงเรียนวัฒโนทัยพายัพ)
อาคาร 100 ปี ร่มฟ้าเจ้าหลวง
อาคารสิทธิธร
แหล่งข้อมูลอื่น

แผนที่และภาพถ่ายทางอากาศของ โรงเรียนวัฒโนทัยพายัพ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′33″N 100°29′38″E﻿ / ﻿13.742538°N 100.494003°E﻿ / 13.742538; 100.494003
โรงเรียนวัฒโนทัยพายัพ
พระราชประวัติสมเด็จพระศรีสวรินทิราบรมราชเทวี พระพันวัสาอัยยิกาเจ้า : พระผู้พระราชทานนาม โรงเรียนวัฒโนทัยพายัพ เก็บถาวร 2008-02-03 ที่ เวย์แบ็กแมชชีน จาก เว็บไซต์ โรงเรียนวัฒโนทัยพายัพ]
พระราชกรณียกิจ ด้านการศึกษา มูลนิธิสมเด็จพระพันวัสสาอัยยิกาเจ้า
กองงานในพระองค์สมเด็จพระเทพรัตนราชสุดาฯสยามบรมราชกุมารี/พระราชกิจ เก็บถาวร 2007-10-19 ที่ เวย์แบ็กแมชชีน
พระราชชายาเจ้าดารารัศมีกับโรงเรียนวัฒโนทัยพายัพ[ลิงก์เสีย]
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |
มหาอำมาตย์โท พันเอก เจ้าอินทวโรรสสุริยวงษ์ ดำรงนพีสีนคร สุนทรทศลักษ์เกษตร์ วรฤทธิ์เดชดำรง จำนงยุติธรรมสุจริต วิศิษฐสัตยธาดา มหาโยนางคราชวงษาธิบดี เจ้านครเชียงใหม่ องค์ที่ 8
พระบรมฉายาลักษณ์ทรงฉายพร้อมด้วย สมเด็จฯ เจ้าฟ้าวไลยอลงกรณ์และสมเด็จฯ เจ้าฟ้ามหิดลอดุลยเดช
เจ้าดารารัศมี พระราชชายา
ลาบานูน

| ลาบานูน |
| --- | --- |
ที่เกิด: , ประเทศไทย
แนวเพลง: ออลเทอร์นาทิฟร็อก
ช่วงปี: พ.ศ. 2541–2549  พ.ศ. 2552–ปัจจุบัน
ค่ายเพลง: มิวสิค บั๊กส์ (พ.ศ. 2541–2549, พ.ศ. 2552–2557) จีนี่ เรคคอร์ด (พ.ศ. 2557–ปัจจุบัน)

สมาชิก: เมธี อรุณ อนันต์ สะมัน ณัฐนนท์ ศรีศรานนท์

อดีตสมาชิก: สมพร ยูโซ๊ะ

เว็บไซต์: ลาบานูน
ลาบานูน (อังกฤษ: Labanoon) เป็นวงดนตรีสัญชาติไทยมุสลิมจากอิสลามวิทยาลัยแห่งประเทศไทย เกิดจากการเข้าร่วมประกวดในโครงการฮอตเวฟมิวสิกอวอร์ดส์ และผ่านเข้าไปในรอบ 10 วงสุดท้าย ธเนศ วรากุลนุเคราะห์ จากค่ายมิวสิค บั๊กส์ หนึ่งในคณะกรรมการตัดสินจึงชักชวนพวกเขามาร่วมงาน ลาบานูนมีผลงานอัลบั้มเพลงทั้งหมด 9 อัลบั้ม ได้แก่ นมสด (พ.ศ. 2541), 191 (พ.ศ. 2542), คนตัวดำ (พ.ศ. 2545), Clear (พ.ศ. 2546), สยามเซ็นเตอร์ (พ.ศ. 2548), 24 ชั่วโมง (พ.ศ. 2549), Keep Rocking (พ.ศ. 2556), N.E.W.S. (2559) และ Delivery (2564) หลังจากพักงานดนตรี ในปี พ.ศ. 2557 พวกเขาย้ายมาอยู่สังกัดจีนี่ เรคคอร์ด และออกซิงเกิลทั้งหมด 5 เพลงคือ "ศึกษานารี" "พลังงานจน" "เชือกวิเศษ" "แพ้ทาง" และ "พนักงานดับเพลิง" ซึ่งทั้งหมดจะอยู่ในอัลบั้มใหม่ชื่อว่า N.E.W.S. (พ.ศ. 2559)
ลาบานูน เป็นภาษาอาหรับ لَبَنٌ แปลว่า "นมสด" เนื่องจากพวกเขาต้องการทำเพลงให้ออกมาเรียบง่ายเหมือนนมรสจืด ด้วยเหตุนี้วงจึงมีเครื่องดนตรีเพียงสามชิ้น และชื่อของวงสะท้อนความเป็นอาหรับในเพลงของวงด้วย
สมาชิก

เมธี อรุณ (เมธี) ร้องนำ, กีตาร์ เกิด 15 กันยายน 2523 (พ.ศ. 2541 - 2549, พ.ศ. 2552 - ปัจจุบัน)
อนันต์ สะมัน (อนันต์) เบส,ร้องนำ (เพลง สยามสแควร์ ร่วมกับ เมธี) เกิด 6 มิถุนายน 2524 (พ.ศ. 2541 - 2549, พ.ศ. 2552 - ปัจจุบัน)
ณัฐนนท์ ศรีศรานนท์ (เมย์) กลอง เกิด 6 สิงหาคม 2527 (พ.ศ. 2552 - ปัจจุบัน)
สมพร ยูโซ๊ะ (สมพร) กลอง (ย้ายไปเล่นให้วงกะลา ปัจจุบันเล่นให้วงอโศก) เกิด 20 กรกฏาคม 2521 (พ.ศ. 2541 - 2549)
ผลงาน > อัลบั้มเพลง

| --- | --- |
 นมสด (พฤษภาคม พ.ศ. 2541) ยาม  หนักใจ  Help me Please  ไม่ใช่อย่างงั้น No No No  เพ้อ  อมยิ้ม  ความรู้สึก  รักผมเหอะ  นมสด  รอ:  191 (กรกฎาคม พ.ศ. 2542) 191  รางวัลปลอบใจ  ถูกทุกข้อ  เด็กวานซืน  แอบรัก  ลูกบอล  บังอาจรักเธอ  บอกแล้ว  สามล้อ  เพื่อน้อง  
| --- | --- |
 คนตัวดำ (ตุลาคม พ.ศ. 2545) คนตัวดำ  แฟนเก่า  ใจง่าย  Go on  คิดในใจ  ผู้ร้ายปากแข็ง  อย่าลำบาก  คนดีที่ฉันรัก  ของเด็กเล่น  ฝากความคิดถึง:  Clear (10 ธันวาคม พ.ศ. 2546) Missed call  เพื่อนใหม่  รักแท้  ใครจะทำไม  ไม่กล้าพอ  พรุ่งนี้รวย  Clear  ซื่อ  เหตุผลที่หายใจ  อารีย์  
| --- | --- |
 สยามเซ็นเตอร์ (28 สิงหาคม พ.ศ. 2548) สยามเซ็นเตอร์  ไม่รู้ไม่ชี้  ปฏิทิน  ฝันหวาน  ไก่ทอดหาดใหญ่  ความรักท่วมหัว  เท่าเดิม  รักอยู่หนใด  โลกมีไว้เหยียบ  เมื่อความจริงปรากฏ:  24 ชั่วโมง (24 ตุลาคม พ.ศ. 2549) สตั้นท์แมน (ตัวแสดงแทน)  คำต้องห้าม  สวัสดี  ตุ๊กตาล้มลุก  ผู้ชายบ้านนอก  รักเธอทุกวัน  ความดีที่ไม่อยากทำ  เดาใจ  บริจาคโลหิต  หัวใจคนอื่น  
| --- | --- |
 Keep Rocking (2 สิงหาคม พ.ศ. 2556) เด็กเลี้ยงแกะ  สัญญาหน้าหนาว  ความภักดี  กระเพราไข่ดาว  สายน้ำ  อะไรก็ผิด  นางงามจักรวาล  Nobody's Perfect  คำพูด(เกินจริง)จากหัวใจ  ประกันชั้น 3:  N.E.W.S. (25 สิงหาคม พ.ศ. 2559) ศึกษานารี (27 ตุลาคม พ.ศ. 2557)  พลังงานจน (ร้องร่วมกับ เปาวลี พรพิมล) (MV 18 มีนาคม พ.ศ. 2558)  เชือกวิเศษ (MV 26 สิงหาคม พ.ศ. 2558)  แพ้ทาง (MV 10 กุมภาพันธ์ พ.ศ. 2559)  พนักงานดับเพลิง (MV 27 กรกฎาคม พ.ศ. 2559)  ฉันก็คง (MV 11 มกราคม พ.ศ. 2560)  ตายดาบหน้า (MV 5 กรกฎาคม พ.ศ. 2560)  พลัดพราก (MV 27 กุมภาพันธ์ พ.ศ. 2561)  เหนือ ใต้ ออก ตก  ใจกลางเมือง (MV 5 เมษายน พ.ศ. 2560)  
เดลิเวอรี่ (MV 1 ตุลาคม พ.ศ. 2563)
ดอกฟ้า (หนังสั้นประกอบเพลง 4 มกราคม พ.ศ. 2564, MV 7 มกราคม พ.ศ. 2564)
คนอบอุ่น (ร้องร่วมกับ ปราโมทย์ ปาทาน) (MV 30 มีนาคม พ.ศ. 2564)
ยอดมนุษย์
รักคนผิด (หนังสั้นประกอบเพลง 21 มิถุนายน พ.ศ. 2564, MV 24 มิถุนายน พ.ศ. 2564)
โดนของ
ผิดไหม
กบเลือกนาย
ท้าพายุ
ชนะอยู่ที่ใจ
ตายเปล่า (Bonus Track) (ร้องร่วมกับ GUNGUN) (MV 20 พฤศจิกายน พ.ศ. 2563)
ผลงาน > อัลบั้มรวมเพลงและอัลบั้มพิเศษ

เชื่อในความฝัน ร้องร่วมกับ Big Ass, Bodyslam, Clash, Kala,  Blackhead, AB Normal, ปาล์มมี่, พีซเมกเกอร์, เสือ ธนพล, ป้าง นครินทร์, แมว จิระศักดิ์, แท็กซี่, บางแก้ว
เป็นอัลบั้มพิเศษของลาบานูน อัลบั้มนี้ต้องการให้กำลังใจชาวไทยใน 3 จังหวัดชายแดนภาคใต้
| --- | --- |
 One Volume 1 เป็นตายร้ายดี  ยาม  คนตัวดำ  รักแท้  บังอาจรักเธอ  แอบรัก  ใจง่าย  Missed call  รางวัลปลอบใจ  คิดในใจ  Help me Please  ไม่กล้าพอ:  One Volume 2 รวมกันเราอยู่  โอ้เพื่อนเอ๋ย  แฟนเก่า  191  พรุ่งนี้รวย  หนักใจ  ถูกทุกข้อ  อมยิ้ม  Go on  ซื่อ  ความรู้สึก  ลูกบอล
ผลงาน > ผลงานเพลงพิเศษ

เพลง "ของนอกกาย" เพลงประกอบละครเรื่อง สุภาพบุรุษลูกผู้ชาย
ร่วมขับร้องกับบอดี้สแลม ในเพลง "ปลิดปลิว" ในอัลบั้ม dharmajāti (ดัม-มะ-ชา-ติ)
ร่วมขับร้องกับธงไชย แมคอินไตย์ ในเพลง "ผู้ต้องหา" ในโปรเจกต์อัลบั้ม มินิมาราธอน ในปี พ.ศ. 2561
เพลง "คนกลางคืน" เพลงในโปรเจกต์พิเศษ "Play 2 Project" โดยจีนี่เรคอร์ดส
เพลง "กระทรวงการคอย" เพลงประกอบละครเรื่อง วัยรุ่นอลเวง
ผลงาน > พิธีกร

| ปี พ> ศ. | รายการ | ออกอากาศ | หมายเหตุ |
| --- | --- | --- | --- |
| 27 กรกฎาคม พ.ศ. 2559 - ปัจจุบัน | ปักษ์ใต้บ้านเรา | ทุกวันเสาร์ เวลา 09.00 - 09.30 น. ทางช่อง 9 | ผลิตโดย “ซน” Online Creator Hub ในเครือบริษัท จีเอ็มเอ็ม แกรมมี่ (ทั้งวง) |
ผลงาน > โฆษณา

| ปี พ> ศ. | สินค้า | ออกอากาศ | หมายเหตุ |
| --- | --- | --- | --- |
| 2564 - ปัจจุบัน | นมกล่องแลคตาซอย 5 บาท | โทรทัศน์ YouTube Facebook LINE TV TikTok | ร่วมกับ นิว จิ๋ว, หญิงลี ศรีจุมพล, ตรี ชัยณรงค์ |
รางวัลจากผลงานเพลง

พ.ศ. 2560 รางวัลเพลงที่ถูกกล่าวถึงมากที่สุด ประจำปี ค.ศ. 2016 เพลง "เชือกวิเศษ" จาก MThai Top Talk-About 2016
พ.ศ. 2560 รางวัลศิลปินยอดนิยมแห่งปีในยุคดิจิทัล จาก JOOX Thailand Music Awards 2017
พ.ศ. 2565 รางวัล TOTY Music Awards 2021
เสนอชื่อเข้าชิง สาขาเพลงยอดนิยมแห่งปี เพลง "รักคนผิด"
เสนอชื่อเข้าชิง สาขาเพลงศิลปินกลุ่มชายยอดนิยม เพลง "รักคนผิด"
แหล่งข้อมูลอื่น

ลาบานูน บนจีนี่เรคคอร์ดส
ลาบานูน บนเฟซบุ๊ก
| ด ค กจีนี่เรคอร์ดส |
| --- | --- |
ผู้บริหาร:  วิเชียร ฤกษ์ไพศาล 
ศิลปินในปัจจุบัน:  กวาง เอบีนอร์มัล  กะลา  ขมิ้น กิ่งศักดิ์  เคลียร์  โจอี้ ภูวศิษฐ์  เดอะมูสส์  โนมอร์เทียร์  บอดี้สแลม  บอย พีซเมกเกอร์  บิ๊กแอส  ปั้น แบชเชอร์  ปาล์มมี  เปเปอร์ เพลนส์  โปเตโต้  พลพล  พาราด็อกซ์  เรโทรสเปกต์  ลาบานูน  โลโมโซนิก  เยสเซอร์เดส์  สวีตมัลเล็ต  อินสติงต์ 
คอนเสิร์ต:  จีนี่เฟสต์ 16 ปีแห่งความร็อก (2014)  จีนี่เฟสต์ 19 ปี กว่าจะร็อกเท่าวันนี้ (2018) 
ส่วนเกี่ยวข้อง:  จีราฟเรคอร์ดส  ยีนแล็บ  จีเอ็มเอ็ม แกรมมี่ จีเอ็มเอ็ม มิวสิค
สันติ พร้อมพัฒน์

| สันติ พร้อมพัฒน์ม> ป.ช. ม.ว.ม. |
| --- | --- |
สันติ ใน พ.ศ. 2566

รัฐมนตรีว่าการกระทรวงคมนาคม
ดำรงตำแหน่ง 6 กุมภาพันธ์ พ.ศ. 2551 – 2 ธันวาคม พ.ศ. 2551 (5 เดือน 26 วัน)
นายกรัฐมนตรี: สมัคร สุนทรเวช   สมชาย วงศ์สวัสดิ์
ก่อนหน้า: พลเรือเอก ธีระ ห้าวเจริญ
ถัดไป: โสภณ ซารัมย์
รัฐมนตรีว่าการกระทรวงการพัฒนาสังคมและความมั่นคงของมนุษย์
ดำรงตำแหน่ง 9 สิงหาคม พ.ศ. 2554 – 30 มิถุนายน พ.ศ. 2556 (1 ปี 9 เดือน 21 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: อิสระ สมชัย
ถัดไป: ปวีณา หงสกุล
รัฐมนตรีประจำสำนักนายกรัฐมนตรี
ดำรงตำแหน่ง 30 มิถุนายน พ.ศ. 2556 – 7 พฤษภาคม พ.ศ. 2557 (10 เดือน 7 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: ศันสนีย์ นาคพงศ์
ถัดไป: หม่อมหลวงปนัดดา ดิศกุล สุวพันธุ์ ตันยุวรรธนะ
รัฐมนตรีช่วยว่าการกระทรวงสาธารณสุข
ดำรงตำแหน่ง 1 กันยายน พ.ศ. 2566 – 3 กันยายน พ.ศ. 2567 (1 ปี 2 วัน)
นายกรัฐมนตรี: เศรษฐา ทวีสิน
รัฐมนตรีว่าการ: ชลน่าน ศรีแก้ว   สมศักดิ์ เทพสุทิน
ก่อนหน้า: สาธิต ปิตุเตชะ
ถัดไป: เดชอิศม์ ขาวทอง
รัฐมนตรีช่วยว่าการกระทรวงการคลัง
ดำรงตำแหน่ง 10 กรกฎาคม พ.ศ. 2562 – 1 กันยายน พ.ศ. 2566 (4 ปี 1 เดือน 22 วัน)
นายกรัฐมนตรี: ประยุทธ์ จันทร์โอชา
รัฐมนตรีว่าการ: อุตตม สาวนายน อาคม เติมพิทยาไพสิฐ
ก่อนหน้า: วิสุทธิ์ ศรีสุพรรณ
ถัดไป: จุลพันธ์ อมรวิวัฒน์ กฤษฎา จีนะวิจารณะ
​เลขาธิการพรรคพลังประชารัฐ
ดำรงตำแหน่ง 3 เมษายน พ.ศ. 2565 – 29 กรกฎาคม พ.ศ. 2566 (1 ปี 3 เดือน 26 วัน)
ก่อนหน้า: ธรรมนัส พรหมเผ่า
ถัดไป: ธรรมนัส พรหมเผ่า
 
ข้อมูลส่วนบุคคล
เกิด: 1 มกราคม พ.ศ. 2495 (73 ปี)
พรรคการเมือง: พลังประชารัฐ (2561–ปัจจุบัน)
การเข้าร่วม พรรคการเมืองอื่น: ความหวังใหม่ (2535–2543) ไทยรักไทย (2543–2550) พลังประชาชน (2550–2551) เพื่อไทย (2551–2561)
คู่สมรส: วันเพ็ญ ทองแถม (สมรส 2551)
บุตร: 5 คน
ศิษย์เก่า: มหาวิทยาลัยรามคำแหง
ทรัพย์สินสุทธิ: 18 ล้านบาท (พ.ศ. 2568)
ลายมือชื่อ: 

สันติ พร้อมพัฒน์ (เกิด 1 มกราคม พ.ศ. 2495) เป็นนักการเมืองชาวไทย ปัจจุบันดำรงตำแหน่งรองหัวหน้าพรรคพลังประชารัฐ อดีตรัฐมนตรีช่วยว่าการกระทรวงสาธารณสุข ในรัฐบาล เศรษฐา ทวีสิน รัฐมนตรีช่วยว่าการกระทรวงการคลัง ในรัฐบาลพลเอก ประยุทธ์ จันทร์โอชา อดีตสมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ อดีตรัฐมนตรีประจำสำนักนายกรัฐมนตรี อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ อดีตสมาชิกสภาผู้แทนราษฎร พรรคเพื่อไทยแบบบัญชีรายชื่อ และอดีตรัฐมนตรีว่าการกระทรวงคมนาคม ในรัฐบาลสมัคร สุนทรเวช และรัฐบาลสมชาย วงศ์สวัสดิ์
ประวัติ

นายสันติ พร้อมพัฒน์ เกิดเมื่อวันที่ 1 มกราคม พ.ศ. 2495 เป็นบุตรของนายโซกเฮี้ยง แซ่เล้า กับนางซิวแฮ้ แซ่ลิ้ม สมรสกับนางวันเพ็ญ พร้อมพัฒน์ (สกุลเดิม ทองแถม) มีบุตรด้วยกัน 2 คน ได้แก่นายพานิช พร้อมพัฒน์ และนาย พัฒนา พร้อมพัฒน์
การศึกษา

สันติ พร้อมพัฒน์ จบการศึกษาระดับปริญญาตรีศิลปศาสตรบัณฑิต (รัฐศาสตร์) จากมหาวิทยาลัยรามคำแหง (2545) ระดับปริญญาโท ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง (2547) และผ่านการอบรมหลักสูตรผู้บริหารกระบวนการยุติธรรมระดับสูง (บ.ย.ส.) รุ่นที่ 11 (2549-2550)
และปริญญาเอก ปรัชญาดุษฎีบัณฑิต สาขาวิชาธุรกิจอุตสาหกรรม วิทยาลัยบริหารและจัดการ สถาบันเทคโนโลยีพระจอมเกล้าเจ้าคุณทหารลาดกระบัง
นายสันติ ได้รับปริญญาวิทยาศาสตรดุษฎีบัณฑิตกิตติมศักดิ์ สาขาวิชาการจัดการทรัพยากรมนุษย์ จากมหาวิทยาลัยราชภัฏเพชรบูรณ์ ในปี 2552
การศึกษา > ประสบการณ์และการฝึกอบรมหลักสูตรต่าง ๆ

หลักสูตรการฝึกอบรมการค้นหาและทำลายกับระเบิด กองทัพบก ปี พ.ศ. 2540
หลักสูตรการฝึกอบรมเหิรเวหากิตติมศักดิ์ กองทัพอากาศ ปี พ.ศ. 2541
หลักสูตรการฝึกอบรมจู่โจมไต้บาดาลกิตติมศักดิ์ กองทัพเรือ ปี พ.ศ. 2541
หลักสูตรการฝึกอบรมของกองพลทหารปืนใหญ่ต่อสู้อากาศยาน ปี พ.ศ. 2541
การทำงาน

สันติ พร้อมพัฒน์ ประกอบธุรกิจ เป็นประธานกรรมการบริหาร บริษัท นวพัฒนาธานี จำกัด ซึ่งเป็นบริษัทที่ประกอบธุรกิจประเภท พัฒนาที่ดิน อสังหาริมทรัพย์และอุตสาหกรรม ผลิตชิ้นส่วนเครื่องจักร และชิ้นส่วนรถยนต์ ต่อมาได้เข้ามาทำงานการเมืองโดยการเป็นที่ปรึกษารัฐมนตรีว่าการกระทรวงมหาดไทย (พลเอก ชวลิต ยงใจยุทธ) ในปี พ.ศ. 2537 และเป็นกรรมการบริหารพรรคความหวังใหม่ จากนั้นได้สมัครเข้ารับเลือกตั้งและเป็น ส.ส.จังหวัดเพชรบูรณ์ 2 สมัย คือ ในปี พ.ศ. 2538 และ พ.ศ. 2539
ในวันที่ 6 ตุลาคม พ.ศ. 2542 เป็นผู้ก่อตั้งและประธานกรรมการมูลนิธิ สันติ พร้อมพัฒน์
จากนั้นจึงได้ย้ายเข้ามาร่วมกิจกรรมกับพรรคไทยรักไทย และลงสมัครในระบบบัญชีรายชื่อ ในปี พ.ศ. 2548 และระบบสัดส่วน พรรคพลังประชาชน ในปี พ.ศ. 2550 จนกระทั่งได้รับตำแหน่งรัฐมนตรีว่าการกระทรวงคมนาคม ในรัฐบาลของนายสมัคร สุนทรเวช และรัฐบาลของนายสมชาย วงศ์สวัสดิ์
นายสันติ พร้อมพัฒน์ เป็นหนึ่งในแนวร่วมกิจกรรมทางการเมืองกับแนวร่วมประชาธิปไตยต่อต้านเผด็จการแห่งชาติ (นปช.) และเลือกตั้งเป็นสมาชิกสภาผู้แทนราษฎร แบบบัญชีรายชื่อ พรรคเพื่อไทย และได้รับโปรดเกล้าฯ แต่งตั้งเป็นรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลของนางสาวยิ่งลักษณ์ ชินวัตร ต่อมาได้ลาออกจากการเป็นสมาชิกสภาผู้แทนราษฎร เพื่อเปิดทางให้มีการเลื่อนบุคคลอื่นขึ้นมาเป็นสมาชิกสภาผู้แทนราษฎรแทน กระทั่งในเดือนมิถุนายน พ.ศ. 2556 เขาได้รับแต่งตั้งให้ปรับไปดำรงตำแหน่งรัฐมนตรีประจำสำนักนายกรัฐมนตรี
นอกเหนือจากการทำงานการเมืองแล้ว นายสันติ พร้อมพัฒน์ ยังดำรงตำแหน่งนายกสมาคมกีฬาจังหวัดเพชรบูรณ์ ในระหว่างปี พ.ศ. 2540-2543
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 15 ซึ่งการเลือกตั้งในครั้งนั้นถูกศาลรัฐธรรมนูญตัดสินให้เป็นโมฆะ เนื่องจากไม่สามารถจัดให้มีการเลือกตั้งทั้งราชอาณาจักรในวันเดียวกันได้ ซึ่งขัดรัฐธรรมนูญ
วันที่ 7 พฤษภาคม พ.ศ. 2557 นายสันติ พร้อมพัฒน์ ถูกศาลรัฐธรรมนูญตัดสินให้พ้นจากความเป็นรัฐมนตรี เนื่องจากมีส่วนเกี่ยวข้องในการโยกย้ายนายถวิล เปลี่ยนศรีจากตำแหน่งเลขาธิการ สภาความมั่นคงแห่งชาติ โดยขาดความชอบธรรม
เมื่อวันที่ 18 พฤศจิกายน พ.ศ. 2561 สันติได้ย้ายมาสังกัดพรรคพลังประชารัฐ พร้อมกับสมาชิกกลุ่มสามมิตรกว่า 60 คน และเขาได้รับตำแหน่งเลขาธิการพรรคในปี พ.ศ. 2565 ก่อนที่ในปีต่อมาจะย้ายไปรับการแต่งตั้งเป็นรองหัวหน้าพรรค
สันติ ได้รับแต่งตั้งเป็นรัฐมนตรีช่วยว่าการกระทรวงการคลัง ในรัฐบาลของพลเอก ประยุทธ์ จันทร์โอชา ในปี พ.ศ. 2562 และเป็นรัฐมนตรีช่วยว่าการกระทรวงสาธารณสุข ในรัฐบาลเศรษฐา ทวีสิน ในปี พ.ศ. 2566
ข้อวิจารณ์ > ทุจริตสอบ

สันติ พร้อมพัฒน์ถูกไล่ออกจาก มหาวิทยาลัยรามคำแหง เพราะทุจริตสอบในปี 2542 โดยให้บุคคลอื่นเข้ามาสอบแทน โดยการปลอมบัตรประจำตัวนักศึกษา และใบอนุญาตขับรถยนต์ส่วนบุคคลตลอดชีพ ใช้เป็นหลักฐานในการเข้าสอบ
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
รายชื่อนครในประเทศญี่ปุ่น

แผนที่นครในประเทศญี่ปุ่น  นครใหญ่ที่รัฐกำหนด  นครศูนย์กลาง  นครพิเศษ  นคร  เขตพิเศษ
นี่คือ รายชื่อนครในประเทศญี่ปุ่น ที่จัดเรียงตามจังหวัด และนครในแต่ละจังหวัดจะเรียงตามวันที่จัดตั้งเป็นนคร รายชื่อนี้ยังสามารถจัดเรียงตามจำนวนประชากร พื้นที่ ความหนาแน่น และวันที่จัดตั้งได้ นครที่มีขนาดใหญ่เป็นอันดับต้น ๆ ของประเทศจะมีสถานะเป็นนครใหญ่ที่รัฐกำหนด นครที่มีความสำคัญระดับภูมิภาคบางแห่งจะถูกกำหนดให้เป็นนครศูนย์กลาง โตเกียวจะไม่รวมอยู่ในรายชื่อนี้ เนื่องจากนครโตเกียวถูกยกเลิกไปแล้วเมื่อวันที่ 1 กรกฎาคม ค.ศ. 1943 ปัจจุบันโตเกียวมีสถานะเป็นมหานคร (都 to) โดยพื้นที่ที่เป็นนครโตเกียวปัจจุบันกลายเป็นพื้นที่เขตพิเศษ 23 แห่ง (ซึ่งแต่ละเขตมีสถานะเดียวกันกับนคร)
รายชื่อนคร

| ประเภท | ประเภท | ภาษาญี่ปุ่น | จำนวน |
| --- | --- | --- | --- |
|     | นครใหญ่ที่รัฐกำหนด | 政令指定都市 | 20 |
|     | นครศูนย์กลาง | 中核市 | 62 |
|     | นครพิเศษ (ยกเลิกเมื่อ ค.ศ. 2015) | 特例市 | 23 |
|     | นคร | 市 | 687 |
|     | เขตพิเศษ | 特別区 | 23 |